
إهداء 


للي سابوا جوه قلبي 

ذكريات من الفرح الملون 


يا سامعين 

ويا فاهمين المعنى والمطلوب 
كل الكلام مكتوب 

كل الحرام مرغوب 

كل اللي باقي من السكك خطواية 
نمشيها بالمعدول 
نتهان 

فبقينا من الإحباط 
نمشيها بالمقلوب 

ورسمت ضحكة على الوش والتجاعيد 
بلا خجلان بتتمرجح 

زي العيال دلوقتي كل ما المطرة تزيد 
قلبي الحزين يفرح 

ويهفهف على بالي 

ريحة الحيطان في الحارة 

صوت خبطة القواشيط 

والسهرة والتخبيط 

وطعم الكلام تحت اللحاف ح البرد 
والحكي عن العفاريت 

كأنه 058 

وعم حسام وهو بيطلب الدوسة 
اضحك وأقوله 

كل السكك للرجعة محبوسة 

كل اللي راحوا ارتاحوا 

كل اللي باقي في الشوارع مخبرين 
حرس 

ما هي اسمها لإما تبقى قاهرة 

أو إنها محروسة 

يضحك ويرمي الزهر 

تيجي شيش وبيش 

بيني وبين النيل شاويش 

بيني وبين فك القشاط مليون حجر 
ضوت القناادانما سان نه صو المظو 
ماهوش اكتشاف 

إن الجمال كان السبب في خلق البشر 
يمد إيده ويدق على الطاولة 

ويقوللي خشب 

اخر قشاط راح يتحبس 

ومحمد الله يرحمه يقوللي خلاص 

الدور خلص 

لازم يجيلك شيش ويك 

العطرة عمالة تزيد 

والرجعة تاني فيها شك 

زمان كنا تلات ولاد وتلات بنات 

وامي بصوتها وقلبها مالية علينا الدنيا طول الليل هزار 
ذأها تجو تعملنا سة الحنك 

لاجل الشبع 

دلوقتي راح منا جدع 

والباقي متفرفط في بلاد الله وجع 
والفظرة لسه صوتها واضح في القضيدة 
وعم حسام لساته ماسك في الخشب 
مستني أرجع من التوهة البعيدة 

باب الكلام 


يا ملعونين بعشق الوطن والناس 
يا منبوذين على آخر الميدان 

يا مطرودين م النومة 
ومصلوبين على عتمة المتراس 
يا محبوسين بالأمل 

ومتحملين غباوة الحراس 
بااراسمين لضن فى كمه الأكذاره 
ارمولي ضي ونور 

شاورولي 3 السكة 

قلبي اللي بات مهجور 

مشتاق يشوف ضحكة 

ضهري اللي بات مكسور 

من شيلة الشهدا 

من شيلة الأحزان 

باتطلب وباترجى 

شاورولي ع الميدان 

للعيون السودة لما ينفتح باب الكلام 
يرسم 

يوم عليها 

طفل عدى 

مالي وشه الابتسام 
بنت واقفة 

عيونها خايفة 
وينفضح فيها الغرام 
قلبي يا شباك جيران 
لونه كيف لون المودة 
مفتوحين لكل واحد 
كل واحدة 

ولمَا الأحلام تميل 

وابقى لعيونك مزار 
وابقى لعيونك دليل 
وابقى نيل 

لاجل كفوفك 

اجري بين الخلق وافرح 
لما بعيوني أشوفك 
واما أبعد 

والبعاد يسكن ضلوعي 
والسكات ينده دموعى 
ايده ممدودة لبكرة 
لاجل يتشعلق في ذكرى 
أو تسليه الأمانى 

آخر السنة 

والبرد بيحاوط منامي بالقلق 

وقمر مابانشي من يومين 

كأنه فجأة انسرق 

أدفي قلبي بالكلام 

وادفي روحي باغنية 

كل اللى باتمناه سلام 

حتى ولو كان أمنية 

أمسك فى حلم بينفلت من حضنى غصب 
عارف بإني إللي شايفه بعيني كذب 

بس باقاوح 

واقفل عيوني ع الحلم لأجل يطول كمان 
المكان 

حارة حيطانها بلون عيون شادية الجمال 
والزمان 

لما:العرايل كانت فى لون خدحك العيال 
والبشر 

الكتف مايل بس شايل 

بدل الجبل شيلة جبال 

وأنا 

عمال أشب لاجل أبقى في طول أبويا 
والمس إيديه الدافية من كثر السلام 
واقعن يتاتس السناعات 

في الطاولة يكسب 

ا وشي الابتسام 

في الدنيا يتعب 

المح في عينه بير آلام 

وعبوهاب 

بيغني من شباك جيراننا 

يا مسافر وحدك 

الصوت يقرب كإني سامعه جوه حلمي 
والبرد يفلت من بيبان النوم لجسمي 
ا 

والاقفي عمري زاد سنة 

وطولي عدى طول أبويا بدمعتين 
وإيديا من كتر البعاد 

باردة وقاسية شويتين 

الرفاقة 

ضحك عيون الرفاقة في القلب شايله 
كأنه شوق يغتفر 

وساعات يكون في المنفى 

زي جواز السفر 

باعدي بيه من رجال الأمن في المطارات 
واعدي بيه الخطر ْ 

وساعات يكون في العطش 

أجمل وأعظم 

كن الك انقطة سل 

في الفجر دايما قلبي يتنهد 

اركع وأسجد ْ 

ادعي واتشهد 

حب الرفاق في القلب 

يمحي الذنب " 

كأنه حضن 

أو ركعتين 

في ابعد مكان بالمسجد 

يا فاهمين المغزى والمعنى 

ياما بلاط السجن جقعنا 

ياما الحيطان اتكتبت عليها قصايد 
تفرحنا ساعات 

وساعات برضه بتوجعنا 

وأنا اللي ياما كفرت بالشعر والأزجال 
أكسر قوافي الزمن 

وأتمرد على الموال 

بيني وبين الوطن أميال 

بيني وبين الوطن سفارات 

وعيون مرصودة في المطارات 

بيني وبين الحضن ظابط أمن 
بيقبض على الأحلام 

وبيحبس الأصوات 

وأرجع أقول وأعيد 

يا كل من كان يكون 

أفتحوا الراديو في البلكون 

وابعتو ويا القمر رسايلكم 

خلوا الولاد الخضر يسمعوا الحكايات 

واللي حصل مرة في ميادينكم 
الغورة حرة مهما انسجن آلافات 
والحرة ما بتبيع جسمها 

مهما الزمان صابكم 

وكل سرب حمام بيعدي جنب القمر 
وكل غيمة تعدي شايلة أمل بالمطر 
اشبكوا في ديلها غناوي 

اشبكوا فيها خبر 

لأجل حيطان السجن 

تبقى جناين ورد 

وأصحابنا يبقوا بجد 

يلاقونا ساعة السهر 

ماسبيرو 
إهداء إلى مينا دانيال 

للمسافر 

اللي في عينيه الطريق 

عمال يضيق 

وللميدان 

اللى اتهجر كأنه شط 

عليه غريق 

وللشهيد 

اللي اتحرم من بؤ مية 

يبل ريق 

باكتب قصيدتى عن بلاد 

كل جروحها مستباحة للنظر 

باكتب قصيدتى عن حمام 

لما طار عكس العساكر انكسر 

باكتب لكل من حلم 

باكتب لكل من انتحر 

باكتب لمينا اللي انتصر 

يوم ما الرصاص غطى بصوته على هتافه 
يوم ما السواد نزل الميدان والكل خافه 
الاولد 

رفع عيونه للقمر 

لا خاف موات 

ولذحاف بحظو 

وضحك كأنه كان تبئى 

والموت لأنه كان غبي 

خده من وسط مليون م البشر 

إهداء لمينا 

وللي عيونهم كانت بتضحك على أرض المستثة 
القبطي 

والبكا كان أعلى من صوت قطر الصعيد 

كان الك دن ا سين وكا نو نكا ع رن مف ا ديد 
الأم تنده ابنها 

فيبتسم ليها وهي بتهز الدراع 

واللقا في اللحظة دي 

يبقى أصعب م الوداع 

هوة ديسمبر 

هوه ديسمبر 

لما ببرده بيفكرنى 

بذكرى بعيدة في شارع الجامعة 
هوه ديسمبر 

لما بوجعه بيفكرني 

بحاجات راحت ماهياش راجعة 
عاوز أقولك 

بس ياريتك زي يوميها 

فى وسط ضحابتا 

قاعدة وسامعة 

حزني وحزنك زي مواني 

بس سفنها رافضة تجيها 

كل ما أقولك إني باحبك 

هوه ديسمبر 

من غير ورد 

من غير حتى قصيدة أخيرة 
عايز أقولك مرة بجد 

ان البعد ده حاجة مريرة 

وان الوطن المرسوم علمه في حيط مهجور 
خايف إنه في مرة يثور 

خايف تاني يرمى ولاده في كدبة كبيرة 
هوه ديسمبر 

بمطر الخوف اللي مغرقنا 

ببرد القلب اللي مفرقنا 

بغنوة قديمة يقولها إمام 

بكلمة حزن يقولها مظفر 

قلبي ما عدشي بيقدر حتى 

إنه يعيش 

أو حتى يفكر 

معاك صورة 

ماك ونه 
تفكرني بناس عدت على عينيا 

وناس شبكت كلامها في حضن لياليا 
ها حمورة التكونا 

في حضن الحلم في الجامعة 
فطلي 

كلام طيب 

يطفي نار في قلبي سنين عشان والعة 
معاك ضحكة 

وساف وومةه 

معاك سكة 

معاك طيب ولو حتى في إيديك شمعة 
وأعالة كدائهت ش 

يطبطب على كتاف الوجع بإيديه 
مكاة كاهن 

اك قر 

معاك كلمة 

معاك بكرة 
ونص الدنيا كله هزار 

وكل الدنيا نصها جد 

معاكشي غير قمر تايه ما بين الغيم 
معاكشي غير نهاية تتر في فيلم قديم 
وكلمة إند 

وشاشة لونها بيقلب ليل 

وصوت نفسك كأنه دليل 

على أنك معاكشى حد 

معاك طيب سيجارة وحدة أولعها 
تولعني 

معاك كلمة في مرة أقولها أوجعها 
توجعني 

معاك خطوة إذا مشيتها أوقعها 

معاك طب إيه 

معاك ميادين بتطرح في العيون أوهام 


معاك أحلام 

معاك في لستة الشهدا 
عددهم كام 

بعينك عد 

في اخر الدنيا 

في اخر الدنيا 

بعد المفارق والحواري والفتارين الازاز 
بعد المطار ما يلم من حضنك فراقه 
وينطفي جوه عيونك 

صورة الناس العزاز 

في اخر الدنيا 

وفي اخر نفس لليل بيترجى القصيدة 
وصوت مدافع شايلة موت لناس بعيدة 
وضحكتين طالعين غلط 

من عتمة من زاوية في شارع 

وصوث حليم 

بيعلن انه لسه عايش 

ومن الوجع شابب وطالع 

وخيالك عمال بيجري زي مجري 

هو رايح 

والا راجع 

في اخر الدنيا 

وقبل شجرة التوت اللي ماتت وسط حوش المدرسة 
بفعل أمر 

وقبل ما أعرف بإن ستلا دى فى الأصل خمر 

وان المسافة بيني وبين اي كتاب أحلم بإني أشتريه 
يسوى يومها شغل غمر 

الليلة دي 

والكلام عمال يوديني ويجيبني 

والحنين للحارة مش عاوز يسيبني 

وبيتنا اللى لسه فاكره 

اللي كان مفتوح ولا باب التياترو 

وصوت أبويا 

لما يعلا مع ابتسامة وهو راضي 

ان الدوري للأهلي هيكون السنة دي 

وان بكرة هيبقى اجمل 

وان اللي يشتغل بالسياسة راجل أهبل 

وان لعب الطاولة فن 

المهم تكون في عز العركة هادي 

ويقوللي ابتسم 

وارمي صليبك فوق كتافك 

كل جيوش الروم تخافك 

وكل ما الزهر يعاندك 

والا حتى تتمسك في اليك عندك 
الخسارة في الحياة ده أمر عادي 

المسيح في الميدان 


6 | باب الكلام 


لو يوم هآمن 
يكون إيماني 
إيمان صحيح 
تؤمن بمين 
بكل واحد 
الديك يصيح 
والدرب فجأة 
والكل ينكر 
بكلمة واحدة 


لا عمره عرفه 


ولا حتى صادفه 


مرة في طريق 
الديك يصيح 
والصبح يبقى 

كان طعمه 
مرار مضايقه 
يرفع في صوته 
يطلع أنين 

كأن صخر 

ع القلب خائقه 
يصرخ بصوته 
فى كلمدين 

انا المسيح 

أنا المسيح 

لا يرد بطرس 
لا يرد متى 
والكون بحاله 
والفجر يبدأ 
بنوره يعزف 
والقلب يبدأ 


بوجعه ينزف 

وايدين تشده 
وهو وحده 
زي الغريق 

لا فيه رفاقة 
ولا فيه صديق 
يصرخ بعزمه 
يصرخ باسمه 
أنا المسيح 

أنا المسيح 

لا يرد بطرس 
لا يرد حنا 
والجند يكتر 
وسط ميدانئنا 
ويهوذا يقبض 
تمن ما خاننا 
وميت غراب 
كأن مصر 
صارت ضريح 

ومن بعيد 
أسمع انينه 
وألف ظابط 
لاعنين سنينه 
وهو يصرخ 

انا المسيح 

أنا المسيح 

لا يرد بطرس 

لا يرد مرقص 
والدم ينزل 

ع الارض يرقص 
يرسم خريطة 
لناس بسيطة 
حلمت في مرة 
بوطن بيحمي 
بوطن بيحرس 
طلع بياكل 

لحم غيالة 
ومن بعيد 
شايل سؤالة 
مع كل خطوة 
دمه بينزف 
مع كل ضربه 
دوعن لا 
لا حد طبطب 
ولا قاله ماله 
إكمنه دوره 
في الدنيا ديه 
كله دراما 
وان حب يفرح 
يوم القيامة 

كلنا كنا المسيح جوه الميدان 
لا فيه بطل ولا فيه جبان 

حارة ٠‏ يقة 

أنا ابن حارة ضيقة 
شبابيكها مفتوحة لجيرانها 
إنها باقية في مكانها 

أنا ابن راجل كان فقير 
ضحكته كان رأسماله 
وثروته نبتة عياله 

ونومة عيونه المرتاحين 
تسوى فدادين م الدره 

انا ابن حارة صغيرة 

اربع خمس ست بيوت 

فيها حكاوي رغم عمري اللي جري 
رافضة تموت 

رافضة تدوق عجز السنين 
ولما ارجع خطوتين 
وادخلها زي ما أكون فاتحها 
ألقى الوشوش 

كيف الريحان 

وألقى السلام 

ولا ميت كمان 

بيغني رغم فقرها 

والقى كتاباتي على مدخل حارتنا 
موجودة رغم سنين كتير 

حودة 

الاهلي حديد 

مدوسة الزهرافةالايغرانية 

طفولة 


أول مرة تخش السينما 

سينما الأهلي في شبرا الخيمة 
وحاضن تذكرتك في إيديك 

أول مرة تعدي بقلبك جنب كنيسة 
وتسمع بودانك ترنيمة 

وتروح بمسيحك في عينيك 

أول مرة تخش الجامع علشان تفهم 
ليه المدنة بطول الليل 

وليه رمضان مليان شبابيك 

أول مرة تكون في مظاهرة صوت وقصيدة 
فحكة وشك لفا حوفك اجابة أعيدة 
فركيك لما الففلر تقو قات الجامعة 
كل عيون الحزن ملاوعة 

لما بنتلعب حب عليك 

قصيدة الميدان 

أهداء 
لكل واحد شاف حبيبته في الميدان زي الجبل 
مناطة عينية: فا قامت وففنك لإتجاه " 
كانت لقلبه طوق نجاه 
كانت أمل 


بتساوي عندي ميت جدع 
بتساوي 5 ميت ولد 
واقفين بيتحدوا العساكر 
لشاني فاكر 

فوق الرصيف 

وت الفيها» 

والبرد هاجم ع البدن 
ضوقك كأنه ضوت أدان 
بيقولي حي على الوطن 
ألمح في عينيك شيء غريب 
وكانه شمس بتتولد 


أميل على كتفك بكتفي واتسند 

واخطف بعينى من ايديكى لقمة حاف 
واحس أني باتفق مع وجعي رغم الاختلاف 
واغطي جسمي بصفحة من جرنان قديم 
وانام وعيني بتحسدك 

ازاي في حضنك لميتي كل المقهورين 
كل اللي تاهوا في حلمهم 

كل الضعاف 

واوعدك 

لو يوم هاغامر اني اكتب عن الميدان 
مرة كتاب 

هتكوني انتي بقد اء 

هو الميدان يبقى ميدان 


ويعدى بينا غُمرنا 
وكأنه مركب تاه وضل عن المراسى 
وأعمل غبي 


أو إنى ناسى 

ولما اعدي على الميدان 
لاجل ما أرجع اقاسي 
ولما أسمع صوت غنا 

أو صوت صراخ 

جاي من هناك او من هنا 
أو كلمتين فيهم وطن 
امد بالخطوة واقول 
أكيد خيال 

أو هلوسة من جوه راسي 
لوكي التكاها كور ممع 

على نفس قعدتنا على الرصيف 

بالقى دموعي بتسابقني في خطوتي 

وابقى ضعيف 

واشوف جموع الحالمين مالية المكان 

وأسمع بودني صوت عُنا ويا الكمان 

والمح خيالك عند خيمة للدكاترة 

اللي فيها ريحة اليود أجمل من ريحة الريحان 
واشوف عينيكي بتبتسملي 

وايديكي بتشاور لبكرة 
امشي واجرجر روح تقيلة 
مشتاقة ترجع يوم لذكرى 


ويختفي بعيد الميدان 

ويختفي صوت الغْنا وصوت الهتاف 
ولا يبقى في القلب الوجيع 

الا قرار بالاعتراف 

ولا يبقى في العمر اللي باقفي 

غير محطة أخيرة جاهزة للنزول 
ولا يبقى م الذكرة البعيدة 


وثورة رافضة يوم تزول 


وأرجع وأقول 

مع كل طلعة شمس أو طلة قمر 
بياخدني قلبي من ايديا 
والقاني واقف في الصينية 
وعيوني بتدور في البشر 

يمكن الاقيكي هناك 

و انهاه 

ماسكة في ايديكي بيان بيفضح النظام 
وفوق شفايفك غنوة مسموعة لإمام 
وفرج نك :فاقحة الطوية 

لسرب طاير م اليمام 

واما القنابل تبتدي ويحضر ضبابها 
واما طلقات الرصاص تختار في لحظة الانطلاق 
أجسام صحابها ش 

وقلبي يرجع خطوتين 

القاكي عكس الاتجاه 

بتلمي بايديكي اللي فارق الحياة 

وتغسلي جرحه اللي نازف من عينيكي بدمعتين 
أحسن أن جني متك شى ءا تفيل 

وان اللي فاض من دمع عينك مجرى نيل 
وان الميدان من غيرك انتي 

يبقى دخوله مستحيل 

وينفرط مني الكلام كمسبحة في ايدين نبي 

وينفضح في الهوى كضحكة في وش صبي 

وببة 8 وه [ ىِ 0 نع 8 
ويكون في لحظة قفلته اخر قصيدة 


ولا يبقى غير اني لعينيكي مشتهي 
حتى ولو كانت بعيدة 

إسكندرية المشهد 

مشهد أول 

على الكورنيش 

تحضن عينيك قنابل الغاز وروايح اليود 

وشجر غرقان في ضلة ناس كانوا امبارح 
بيتحاكوا عن الموجود 

وضحكة بنت لسه رنتها جوه وداني بتتمخطر 
وقهاوي بتتحايل على نهار فايت إنه يتأخر 
ويدخل ليل.. 

قليل الحيلة والمارة 

وصوت راديو من البلكونة بينادي زمان كلاسيكي 
ومهندم 

واخوو هن الأفر عدن الأصيهاب 

وبكا أولاد كأنه بيتحايل على الضحكة 

وايد ناعمة بتخلع دبلة من ريحة الشبكة 

وكام جرنان بيتمنوا المطرة علشان بسرعة يتلموا 
يتشالوا في كشك قديم قريب من محطة المنشية 
إسكندرية ش 

قريب من محطة البنزين 

بعيد عن البحر والأحلام 

ايدين تحدف سكوت وكلام 

وسهرة عيد 

ولبس جديد 

ووش يقابل الضحكة بطلقة موت 

ما بين الشهدا والمنشية كام شارع 

ومبنى سفارة لسه بيرمي ع المينا تاريخ منسي 

ما بين الشهدا والمنشية تلاقي للذكريات ميادين 
واتككاياك لف مرمية طعا عيون بتقرا من الأدب 
ماركيز 

ومسرح كان زمان بيشاغل الأمواج بالنيون والنور 
اسمع خبر واشوف صورة بتحكي عن ثورة الاحباط 
والاقي البحر بيلاطف غيوح تايهة بريحة الدخان 
اتاكزنات 

وحزني زي مجاز مخنوق في جملة شعر منسية 
وصوت ترام بعيد جدا 

محطاته مافيهاش إلا وحدة البياع 

وسيجارته إللى مطفية 
إسكندرية 

مشهد كان مفروض يكون الأول بس جه للدنيا متأخر 
عمرو الحسيني 

أحمد صالح 

لعرين 

وطبعا عبد السميع 

وقهوة التجارية 

ووشوشة طلقة بترسم في العيون احتفال 

وشيش مغسول بيفتح ع المشهد العلوي عينين غايمة 
أنا الشاعر واسكندرية في لحظة المقسوم تكون 
القصيدة 

تكون المسافة ما بين المحطة وبين المطر 

تكون التردد ما بين البراءة وبين الجريمة 

وأبقى في أخر حدود الحكاية بطل ارتجالي 

أنا الحفاء اللي عارف حدود البلاد البعيدة ش 

وأنا الشهيد اللي احتمى من الموت بموت احتفالي 
وقرر يعاند بلاده البليدة 

برسم الحروف فوق الحيطان وتحت الرطوبة 

وقرر يكون محطة ترام في برد الليالي 

وقرر يكون 

وقرريكون 
وقرر وقرر لحد النهاية 
إسكندرية 

أغنية للريح والمطارح 

ف الي 

قال الرب فليكن التسامح 

ف اليد 

كان الحب مفروش في البوادي 

والمطر 

مالي السما من قبل البنفسج ما يزور المطارح 


فى البدء 
قال الرب فليكن الضمير 
فئ النقب 


كان الفرح بيكبر ع الشجر 

والملامح فيها من طيف القمر 
والملايكة فيها من شكل البشر 
والملوك بترمي السلام 

على الصغير والكبير 

في البدء 

قال الرب فلتكن الحياة 

أدم في لون الضحك والمرح 

حوا في لون البهجة وطقوس الصلاة 

والأغاني 

مالية الطريق ما بين كفوفهم 
في البدء 

كانت الحياة بتخاف لخوفهم 
تنبسط لما تشوفهم 

وكأنهم عودين ريحان متنسمين بطعم حنة 
في البدء 

كان اللقا جوه بستان في جنة 
والتهاردة ْ 

قال الرب فليكن السكوت 
الصمت يهب الصمت 

واليأس يشترط المحال 
والبشر يرثون من بعدي الزوال 
يرثون من رحم الإجابة 

ألف لعنة للسؤال 

١ 64‏ باب الكلام 


أنا كنت واحد منهم 

الموهومين بالحلم من سن الطفولة 
واامرشصي إذاهها تعلى :لعن النجلة له 
والمسجونين علشان خريطة مهلهلة 
كل السكك قدام عينيا مقفلة 
هتقولوا يائس 

طب حد مرة كان يقولي 

هذا لت كؤنا معن جعت اله 
جوة لهذا ردق 

غير كام قصيدة وكام نشيد 

وشمال جنوب دلتا وصعيد 

وبلاد بتزرع حزن من النوع الجديد 
والأجوبة دايما بتثئبت 

إني ورغم مذاكرتي 

باطلع بليد 

طب حد مرة يعترف انه غلط 

أو انه صح 


باب الكلام 


65 


او انه بين وبين كان واقف على نقطة وسط 
بوطن مليان بفرح 

ورصيف نضيف 

ونشيد في حوش المدرسة 

حافظينه من غير العصا 

بس الحقيقة إننا 

ما بنستحق غير الأسى 

والضحك في الوجع اللي فينا يبقى حالة من البلادة 
الحزن أصبح كل يوم وكأنه عادة 

والقهوة مهما نزيد في سكرها بتطلع 

فوق لساننا بطعم سادة 

فماتتعبوش الفكر والأفكار 

وطن اتبهزم م الفقر والاستثمار 

حتى العيال فى الحارة لما بتتغلب 
مابيصدقوش ان الهزيمة هزار 

لفيت بلاد الله 

وشوفت الخلايق يتحسبوا بنى أدمين 

الا بلدنا 

يتسمى فيها الحر من الأشرار 
ماتصدقوش الضحكة لما تنفلت منكم غلط 
خليكوا دايما لا شمال ولا يمين 

ولا حتى وسط 

خليكوا دايما أغبيا 

ولو ربنا ما هداش قلوبكم 

ابقوا ابعتوا من نفسكم لنفسكم كده أنبيا 

افتراضك 


افوا فبك أن السيقا :انما مطومة 
وانحيازك لحاجات مالهاشي قيمة 
وانتحارك مرتين 

واختيارك للسفر رغم الحنين 


واقتناعك إن مطرك لما جه على فجأة وانت كنت نايم 


كان مؤامرة 

وان قلبك راح يشجع أي نادي 

بس يلبس حاجة حمرا 

وانشغالك بالإجابة رغم إنه مفيش سؤال 
يبقى ليه باقنع في نفسي ان بكرة مش محال 
ميال 

الحياة طلعت يا سيدي حاجة أشبه بالملاهي 
وانت مرة تبقى فوق 

وألف مرة تبقى تحت 

وألف ألف ألف مرة تبكي أكتر من العيال 
يعني أقنع نفسي إن بلدي أجمل حاجة فيها 
لحن من ألحان شريعي 

واني لما جبت لي فانوس بشمعة كنت انا شخص 

ووو لد فى اخر الة 7 ٌ 


ونبتدى بداية جديدة 


من بلكونة في فندق فوق جبال مرسومة باللون 
الطبيعي 

كنك غارف إن ياس 

مش هيبقى ونيس في ليلي 

أو يكون في الليل رحيم 

كنت شايف ألف نجمة 

في سما مفتوحة كرواية لصنع الله إبراهيم 


٠ 


باواسي نفسي 
هوه ليه كل ما اسافر 

وان ابويا قبل ما يكمل ربيعه فاتنا بدري 

هوه بقى ده القدر العظيم ش 

هي دي كل الحكاية 

إن بيروت لما تزيدك بالوجع رغم انحيازها للسعادة 

تبقى بتحاصرك زيادة 


لحظة أيها السادة 

من فوق جبال غطاها الشجر لاجل يحميها بضله 
بافتكر وطني وذله 

بافتكر ثورة وفاتت قبل ما نلحق نشوفها 
بافتكر ميادين بعيدة 

كانت الأحلام تطوفها 

بافتكر لحظة بكايا لما قلبي صالحني مرة 
بافتكر وعقلي نصه في الحزن جوه 

ونصه بيسافر لبره 

بافتكر أول مظاهرة 

بافتكر اخر قصيدة 

والسكات مالي شوارع كل البشر مالياها لكن 
عاسشزقة الكية 

إنها ماشية وحيدة 

بالمس الباسبور في جيبي 

واحفظ الذكري الحيدة 

مستحيل تتحدى خطوات الزمن العنيدة 
بين سكاتك وبين أنين ساعة على الحيطة مسافة 
أو تكون هي سعيدة 

البلاد اللي عشقها نجيب سرور 

واللي عنام قاذ 

واللي نزلت يوم غضبها في الميدان 

واللي سكتت غصب عنها 

يوم ما ماك فيه اليكاة 

تفتكر لسه ف واحد من صحابك 

لساه بيقرا اللي بتكتبه من كلام 

القصايد شاب مجازها 

والموسيقى فيها بقت شبه أنغام الجنايز 

وانت عينك كل ما تفتحها لاجل تشوف حقيقتك 
تلقى صورتك في المراية 

اشبه بصور العجايز 


200 
من حارات ماليانة بالأوجاع بتشرب منها وجعك 

ضحكتك شبه المراكب 

لما بتفارق بلادها 

دمعتك شبه المغارب 

لما بتعانق خدودها 

بس ناوي تمشي فيها 

لحد ما تلقى سوادها 

قول كمان 

افتح الراديو لأخره لاجل صوته 
يغطي على الوجع اللي طالع 
أنين الحرب في صوت المدافع 
كل ما يبكي أدان من قلب جامع 
تلقى روحك زي بومة 

مصر أبعد من دموع جوه في عينيك 

مصر ايد عرقانة بتشاور عليك 

أمك 

اختك 

قول كمان 

علي تاني الراديو لاجل تسمع المآسي بشكل واضح 
النهار مابقاش رحيم 

كل شئ من نوره جارح 

وانت واضح 

انك اخترت في الأدوار ضحية 

مع أنك في الحقيقة 

كنت أقذر م الجوراح 

يلعن الوجع اللي ياكل جوه قلبك ضحكتك 
يلعن الجرح اللي يبقى مستبيح كل الحياة 
لاجل يبقى على الملا 

واضح 

وفاضح 


4 | باب الكلام 


أكاليل شيماء الصباغ 

الإكليل الأول 


في الصورة كان واقف بيضرب الورد بالخرطوش 
بشر بالإنسانية شافته 

وبشر بالعمى عملت كأنها ماشافتهوش 

كل التفاصيل في البرد كانت واضحة 

طعم الجريمة في العيون فاضحاها شماتة الفرحة 
يا شمتانين في الشهدا 

ياما الميدان شال الورد جوه نعوش 


6 | باب الكلام 


الإكليل الثاني 


في البرد كان الحلم مستني 
على الرصيف قرب الميدان كان الطابور بيغني 
جايبة بشاير حلم صار مغلوب 

الايد تشاور للي بيبصوا على اللي كان جوه اليفط 
مكتوب 

شايلة في ايدك ورد من ريحة الجنة 

تستني بكرة والا بكرة هيستنى 

لو كان بإيدنا تكوني موجودة 

ما كانش يومها المسيح بات هوه كمان مصلوب 

الإكليل التالت 


ماعرفشي ليه الوجع بزيادة 
والجرح نازل نزف 

وكإنك كنتي أغنية في وصلة عزف 
وكأنك كنتي شايلة الورد لعيونك 
متعطرة بالحزن 

متصورة في عيون كل البشر 
موجودة رغم الحذف 


الإكليل الرابع 


للشهدا من بعدك 
كل السلام 

الأبنودي 

كل اللي رحلوا كوم 

وانت رحيلك كوم 

لا فيه عتاب ولا لوم 

ولا كلمة بزيادة 

يا خال 

ماهيش عادة 

انك تبطل قول 

انك تزوّد في الغياب وتطول 
بس اللي بيني وبينك 

ولا حتى باب مقفول 

بيني وبينك حاكم 

وصحاب بتتحاكم 

وشهدا تاهوا ما بين الحلم والفكرة 
وبشر في نص السكة 

لا عرفو ا كيف الرجوع 

ولا عرفوا كيف الوصول 


واهو حالنا كيف ما انث خابر الأحوال 


0 | باب الكلام 


لا اجابة بتشبع سؤال 

ولا سؤال محلول 

والغول 

يا خال فارد دراعاته 

وكأنه من دمويته 

في آخر ساعاته 

والشمس غايمة وكانها صايمة 
والحزن فاق الحد 

والوجع زادت وجاعاته 


ومش بخيل غير الزمن والفرح 
ومش بعيد غير الحبيب والأمل 
والحلم كان في عز اليأس 

رغم البؤوس 


بس الرهان على بكرة صار خسران 


والنومة في الزنازين 
بقت دعوة بالمجان 
والرفقة حايرة 

ودايرة 

ويمكن كمان متعايرة 

بالحب للأوطان 

يا خال 

فلعه التكات قوق اللسان هزد 
حتى الخرايط للوطن 

نه قف ينها الكزانة 

وضيقة 

اكتر ما كنت باتصور 

حتى العلم يا خال 

لما باشوفه من بعيد بلاقيه عينيه للارض 
ما الأرض عرض يا خال 
والعار ما يتبرر 

ولا يتخلق له اسباب 

ولا يتكتب له كتاب 

الأرض عرض يا خال 

حتى ولو شبرين 

حتى ولو أصغر 

الكلمة فوق اللسان بالحق مطلوبة 
والعشق للأوطان متصان 

حتى ولو مغلوبة 

وانت لوحدك 

لا عينيك بالدموع نفرت 

ولا أنفاسك كانت للحياة مرغوبة 
كل البشر كانوا كما العميان 
شافوك فوق الصليب متهان 


يا سامعين الحكاية من قولة البسملة 
لا إجابة تشفي العطكش 

في :ضحرة الأسكاة 

الجهل مش في العلم 

الجهل في السلسلة 

والمعرفة 

شمس ونورها بيعدي أي ضلام 

لا يقدر السجان يحبسها 

ولا عتمة الحكام 

يا فاهمين الحكاية من غير حروف وكلام 
عمر البيبان ما تكون في الحق متقفلة 


يا دمعة الحلاج 

لما تسيل في سكة الأوليا 

كل البشر في الشر كانوا بيبدعوا 
كل البشر في الخير كانوا أغبيا 


واأقكة الدلاة 

لما تنور وش كان مظلوم 

قلبي انفطم قبل الأوان باللوم 
وطني انسرق من لقمة المحروم 
يبقى الشبع من شيمة الأغنيا 
والفقرا يبقى عليهم 

فرض الصلاة والصوم 

تأكلية الحلت 
يا واصلة بين السما والأرض 
باكلنية الاح 

مكل فى يق بده فرص 


ومن بعيد يلمح صليبه في الفضا بيشاور 
يخطي برجله وسط الجموع ويحاور 
الكلمة كانت زهرة وهو كان بستاني 

يمد رجله للنهاية ويقول 

استنى أجلي 

لكن أجلي عمره ما يستناني 

الكلفة كانت زرعة وَهُو كان بخضاذ 

يمد بصره للسما ويقول 

وفيت بوعدي 

والصدق كان من شيمة الزهاد 


واهو كل يوم بيموت لنا حلاج 
واهو كل يوم بيعيش لهم حجاج 

الحواري 

المدن بتشكل الأحلام حواري 
والبشر بتكمل الأيام سهر 

والمطر اللي رميته في الطريق بره عينيك 
والقمر اللى كان شباكه بيطل علياء 

سكتك مالهاش نهاية 

زي دايرة 

زيها زي الحكاية 

واما توصل للختام 

تبقى نفسك لو تعود تانى لحضنك 

هوه ليه دايما بتقنع الأيام بحزنك 

والمطر 

من سنين وانت بتستنى نزوله 

وبدلة 

والإيدين فيها العيدية 

فاكر أول مسرحية 

قريتها وانت بتشتهي طعم الكتابة 

البطل اسمه ياسين 

والبطلة كانت بهية 

والسكات في القطر كان بيمرجحك 
والإزاز اللي الندى كان بيداريه 

كان مراية 

كلما قلفيه ماافيحك 

القناطر بينها وبين قليوب محطة 

وانت من كتر السفر شايل الأحلام في شنطة 
شايل الأحزان قدر 

والمطر 

عمال يراهن ع الدموع اللي في عينيك 
والحكاية بين ياسين والمجرمين فيها دم 
فيها طعم المر 

والتوهة اللي فيك 

وبهية رايحة جاية 

في الوشوش القاعدة بتشبه عليك 

أيوة أنا الواد اللي بيمشي كل فجر 

فوق كباري الوحدة على كورنيش مدينته 
المدينة رغم موتها في ليالي البرد لسه فيها اللي 
وانت كما ضل الشجر 

واقف بتستنى البشر 

واقف لوحدك في الطريق 

ما بين مدينة كل شئ فيها برئ 

وبين مدينة اختفى منها القمر 


الحواري مش سكك بتوصلك ما بين وبين 
الحواري حاجة اشبه بالرواية 

الساعات قاين فنيةه 

والسنين مرسومة على لحم الحيطان 
الحواري حضن مليان بالحنان 

فيها ناس مش زي ناس 

والكلام طعم الريحان 


١ 90‏ باب الكلام 


والحمام التايه على شبابيك صحابها 
والغناوي الطالعة من راديو قديم 
والعيال الشابكة في ريحة ترابها 
والسلام لاجل السلام 

والسؤال عن صحتك 

الحواري 

فنها كارف يدك 

وكنت دي ما بين قوسين 

52 

الحناة 


الحياة يا صحابي في الاخر مسافة 
من المشاوير الغبية 

لا فيه نبي ولا فيه نبية 

ولا فيه جنان من تحتها الأنهار بتسرح 


يبقى ليه بتلف بالأحلام موانى طفت الأنوار ونامت 


ليه تساوم على السلامة 
والقيامة 


زهقت تستنى المسبي 
فابتدت بينا وقامت 


الحياة يا صحابي نبكه اللريؤره + ما ترجه 
سكة فيها الدليل دايما بيخدع 

واللي يجرح 

واللي يوجع 

إنك انت مصدق التوهة في قلبك 

والقد الأخلام صدية - 7 

تمشي وحدك 

آه لوحدك 

زي شاهد قبر مهجور في الطريق 
والصحاب 

كلهم 

تفتكرهم بالصدف 

ترمي في عينيهم ملامك 
تعاتبهم بالميدان اللي اتتهجر 
واما تتعب 

ترمي حزنك ع السفر 

الوطن 

كرهان وجودك 

والبشر اللي سكاتهم أقوى من غنوة لإمام 
بطلوا يرموا على قلبك سلام 

لا فيه ميدان 

ولا فيه وطن حاراته لسه فاتحة 
لأحلامها مطرح 

الوحلة 

لقانت ل ملة 
لكنه ياما فات 

من سكات ركاب 

فوق الرصيف 

ومغطي وسي 

بملامح الأغراب 

صوت الوابور من اخر الدنيا 
فاتح جروح السفر 

قلبي الضعيف اعتذر 

تحظة وذاغ التهلة 

لا لفن 

مهما تكون الاسباب 


فوق الرفوف رصوا البشر نفسهم 
فوق الكراسي رصوا البشر حزنهم 
فوق الوشوش رصوا الكلام بالهمس 
من كتر تقل اليأس 

تسيو السلا بالايد 

واتلغبطوا في اسمهم 


أنا افسمن 2 الكوسى 
انا اسمى ع التذكرة 
مرسوم كما المسطرة 
مرسومح كما القضبان 
مع كل وقفة قطر 
يتبدلوا الركاب 
يتبدلوا الأحزان 

إلا أنا 

فى أخر السكة 

أنا اللى اشتريت الرحلة 
وبدلتها بضحكة 


أنا اسمي ع الكرسي 
أنا اسمي ع التذكرة 
قلبي كما المعصرة 
قلبي كما حلوان 

خط الفرح زحمة 
نوم الفقير رحمة 
لما يكون حزنان 
أنا اسمي ع الكرسي 
أنا اسمي ع التذكرة 
انا اسمي ليه منسي 
ا 

العيال 

اللي كانوا في أخر النهار 

قبل الليل ما يبدأ بالدخول 

كانوا بيلموا بالفرح الورق 

من فوق رصيف الجامعة وعيون العساكر 

حلم صعب ما تشوفوش 

الإيدين شابطانه فى كتاب الأمل 

والأفكار دايرة وحايرة فى مسائل ما العمل 
والكلام شابك وماسك فى أغانى الشيخ أمام 
والطريق مليان صعاب 

زيف وكدب الجرانين 

بس كنت تشوف ملامح للأماني المستحيلة 
ريحة التوت اللي جايه من حواري الفقر وأراضي 
الهوان 

ضحكة الصبر اللي ساكنة في عيون مفتوحة على كل 
المكان 

وأنت برضه كنت عيل زيهم 

لابس الأحلام قميص 

لامم الأشعار فى قلبك 

رافض انك تبقى في البيعة رخيص 

كنت واحد م العيال 

اللي كانوا أصفى من لون المطر 

اللي كانوا من البشر 

الطيبين 

والعيال 

اللي كانوا يجيبوا عزت لاجل صوته يبقى عنوان 
اللى كانوا بميت طريقة 

يطبعوا المنشورات 

يجمعوا كل اللي فاضل من جيوبهم 

لاجل يكتبوا يافطة بيضا فيها كل الأمنيات 
فيها بكرة 

فيها كره للسكات 

والعيال 

لسه فاكرهم 

لما كانوا بالأوامر 

يندهوا على قلبي لاجل أقول قصيدة في الممر 
مرة صوتي يبقى حلو 

مرة صوتي يبقى مر 

بس دايما كنت بالمح في عينيهم ضي خافت 
العيال اللي قلوبها ياما شافت 2 

كانوا دايما أشبه بالصوت المسافر 

جوه قطر رايح بعيد 

واما تلمح حد فيهم بعد غيبة عمر طايش 
تلقى روحك زي رنة من الغوايش 

تنطرح ضحكة سلام مالهاش مثيل 

تنكسر كل حواجز حزنك المخنوق كليل 
تبقى عايز ضحكته المالية عينيه 

تبقى عايزه يحكيلك عن أيام وفاتت 

عن عيال 

لسه أحلامهم ما ماتت 

السجاير ترمي دخانها خرايط 

والاضاءة رامية على وشك سكوت 
والكتابة بين صوابعك اشبه برطوبة تابوت 
والصور تاخدك وتبعد 

للبعيد اللي وراك 

تلقى شباكك بيشمت فيك وبيخبي سماك 


القدن كارو التها رود حي تاق العيم مير 
وانت فيك إحساس بيشبه شيء ولكن منكسر 
كل القصيدة في آه طويلة 

كأنها شيلة تقيلة 

بس أكيد هيدفنوك في مكان ما حدش يعرفه 
وكيوا جمله بقيمه 

هنا مدفون بنى ادم غبي 

نقطة وخلاص 
حتى مش هيفكروا يكتبوا سطر من أي كتاب 


ولا حتى هيفتكروا ينقشوا فوق قبرك المهنة شاعر 


ولا حتى كان مرة بيحلم إنه يبقى في يوم نبي 
جملة واحدة 
هنا مدفون بني ادم غبي 


والكلام من بين شفايفك 

يبقى متلغبط ما بين لهجتين 
وات معاقيط عقا 

النهاية حاجة اشبه بالبداية 
والبداية كل شئى فيها بيربكك 
تيجي تحزن 

ترق عايز اى حاجة «ه ىو كاء 
تيجي تكتب في القصيدة 

لاجل حد في مرة ياخد منها سطر 
يكتبه في نعي مواتك 

تلقى محطاتك بعيدة 

اللي فيها كان سكاتك 

حتى اللي كانوا فيها مشيوا منها 
تبقى اشبه بالميادين اللي بعدنا عنها 


طب أكمل القصيدة والا إيه 

المواجع يا صحابي كتر الكلام فيها بيقلبها كوميديا 
والماسي لو قريت في الويكبيديا 

تلقى فيها اللي اكتر من بكايا 

يبقى ليه تانى نعيد كلامنا عن الحكاية 


قبل ما ثيسيوس يقرر إنه يدخل المتاهة 
كان أوديب بيحل لغزه عن الحياة 

كان النبي موسى بيعبر بالرعية في المياه 
كانوا البشر بيحاولوا يفهموا ‏ - 

كل كلمة من الإله 

كنت انا باحجل برجلي جوه حارة بعيدا جدا 

من بلاد تعبت ونامت قبل ليل الخوف ما يدخل 
كنت سهران باواسي قلبي في حضن الكتابة 
كنت انا فيها باقاوم جوه روحي الكابة 

يبقى ليه تبقى القصيدة فيها من طعم المجاز 
يبقى ليه كل ما باصحى أرمي وشي على الإزاز 
لاجل اشوف فيها ملامح طفل مات 

والشفايف لسه فيها طعم بايت بالسكات 

من بلاد تعبت ونامت 

إلا قلبي ماعرف فيها يبات 


باب الكلام |[ 107 


القصيدة 


شيش وبيش 

إحنا 

باب الكلام 

لك 

الرفاقة 

ماسبيرو 

هوه ديسمبر 

معاك صورة 

في اخر الدنيا 
المسيح في الميدان 
حارة ٠‏ يقة 

طفولة 

قصيدة الميدان 
أغنية للريح والمطارح 
افتراضك 

أكاليل شيماء الصباغ 
الأبنودي 

الحلاج 

الحواري 

الحياة 

الرحلة 

